ສະຫະລັດແລະອິນໂດເນເຊຍ ຮຽກຮ້ອງໃຫ້ມີການປະຕິບັດ ຂໍ້ຕົກລົງກ່ຽວກັບເຂດທະເລຈີນໃຕ້
ສະຫະລັດແລະອິນໂດເນເຊຍ ຮຽກຮ້ອງໃຫ້ມີການປະຕິບັດ ຂໍ້ຕົກລົງກ່ຽວກັບທະເລຈີນໃຕ້ ຢ່າງຮີບດ່ວນ.
ທ່ານນາງຮີນລາຣີ ຄລິນຕັນ ລັດຖະມົນຕີການຕ່າງປະເທດສະຫະລັດ ແລະທ່ານ Marti Natalegawa ລັດຖະມົນຕີການຕ່າງປະເທດອິນໂດເນເຊຍ ຮຽກຮ້ອງໃຫ້ມີການເອົາບາດ ກ້າວຢ່າງຮີບດ່ວນ ຕິດຕາມຂໍ້ຕົກລົງໂດຍຈີນແລະພວກປະເທດໃນກຸ່ມອາຊ່ຽນ ກ່ຽວກັບ ການແກ້ໄຂຢ່າງສັນຕິ ບັນຫາຂັດແຍ້ງກັນເລື້ອງເຂດນໍ້າແດນດິນໃນເຂດທະເລຈີນໃຕ້ນັ້ນ ນັກການທູດຂັ້ນສູງສຸດຂອງສອງປະເທດດັ່ງກ່າວໄດ້ໂອ້ລົມສົນທະນາກັນເລື້ອງນີ້ ໃນການ ພົບປະກັນສອງຝ່າຍໃນວັນອາທິດມື້ນີ້ທີ່ເກາະບາຫລີ ອິນໂດເນເຊຍ ໃນການຖະແຫລງຂ່າວຮ່ວມກັນນັ້ນ ທ່ານນາງຄລິນຕັນກ່າວວ່າ ພວກປະເທດໃນກຸ່ມອາຊ່ຽນ ແລະຈີນ ຄວນຈະທໍາການເຄື່ອນໄຫວຢ່າງຮີບດ່ວນ ຈັດຕັ້ງປະຕິບັດກົດແຫ່ງຄວາມປະພຶດ ເພື່ອຫລີກລ້ຽງບັກຫາຂັດແຍ້ງກັນໃນຂົງເຂດທີ່ອຸດົມສົມບູນດ້ວຍແຫລ່ງຊັບພະຍາກອນແຫ່ງ ນີ້ ທ່ານນາຕາເລກາວາ ກ່າວຕໍ່ບັນດານັກຂ່າວວ່າ ທ່ານຫວັງວ່າຈະມີການທໍາຄວາມຄືບໜ້າຕໍ່ ໄປໃນການດໍາເນີນຂັ້ນຕອນດັ່ງກ່າວ ກ່ອນປະເທດຂອງທ່ານຈະເປັນເຈົ້າພາບຈັດກອງປະ ຊຸມສຸດຍອດເອເຊຍໃນເດືອນພະຈິກປີນີ້ ຊຶ່ງກອງປະຊຸມສຸດຍອດດັ່ງກ່າວ ຈະຮວມທັງສະຫະ ລັດເປັນເທື່ອທໍາອິດ ຈີນອ້າງເອົາກໍາມະສິດພາກພື້ນດັ່ງກ່າວເກືອບທັງໝົດ ໃນຂະນະທີ່ອີກ 5 ປະເທດໄດ້ກ່າວ ອ້າງກໍາມະສິດກວມກັນໃນຂົງເຂດດັ່ງກ່າວ ອັນມີ ຟີລິບປິນ ມາເລເຊຍ ບຣູໄນ ຫວຽດນາມ ແລະໄຕ້ຫວັນ ການພົບປະຫາລືກັນໃນວັນອາທິດມື້ນີ້ ທີ່ເກາະບາຫລີ ຍັງໄດ້ເວົ້າເລື້ອງມຽນມາ ການປະທະ ກັນໃນຊາຍແດນລະຫວ່າງໄທແລະກໍາປູເຈຍ ແລະເລື້ອງສິດທິມະນຸດນໍາ